રાજ્યના કલા અને સાંસ્કૃતિક વારસાને જીવંત રાખતા કલાકારોને પ્રોત્સાહન મળે તે આશયથી ગત વર્ષે રાજ્યમાં યોજાયેલા પ્રથમ કલા મહાકુંભની સફળતા બાદ આ વર્ષે પણ કમિશ્નરશ્રી, યુવક સેવા અને સાંસ્કૃતિક પ્રવૃત્તિ, ગાંધીનગર દ્વારા આગામી ૧૬ જુલાઈથી તબક્કાવાર કલા મહાકુંભનું આયોજન કરવામાં આવ્યું છે, ત્યારે રમતગમત અધિકારીની કચેરી, સુરત ગ્રામ્ય દ્વારા બારડોલીની અસ્તાન કન્યા વિદ્યાલયના સભાગૃહમાં વાર્ષિક આયોજન અને કલામહાકુંભ સ્પર્ધાઓના આયોજન અંગે બેઠક યોજાઈ હતી.